Meropidae - Biquipedia, a enziclopedia libre

# Meropidae

### De Biquipedia

Meropidae
Abellaruelo eurasiatico (Merops apiaster)
Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Aves
Orden: | Coraciiformes
Familia: | Meropidae
Linnaeus, 1758

Cheneros

- Nyctyornis
- Meropogon
- Merops

Es meropidos (zentificament Meropidae) son una familia de muixons inseutiboros de gran capazidat boladora, migradors, e per un regular de colors muito bitarizas, que son clamatos popularment abellaruelos.

Parixen como es suyos parients remotos es martinez pescataires en a suya manera de capturar as presas, eixendo reboladas rapedas dend'una percha á on s'están, e gosan á encalzar inseutos en buelo con una gran maniobrabilidat aeria. Como es suyos parients, es abellaruelos escardan es suyos niedos con forma de cado en es taluz e marguins de faixas cautibatas, luén d'o suelo ta impedir que bi penetren gripias predadoras. Se conioix que es suyos més grans enemigos son es langardachos, que s'enfilan t'alto ent'es suyos niedos e ne deboran es pollez u es uebos.

En consonanzia con o suyo nome popular, s'han feto estudeos d'es suyos abitos alimentarios e sinnificatibament, en totas as espezies estudeatas d'ista familia, d'entre o 70 e ro 96% d'es inseutos capturatos yeran himenopteros (o grupo d'as abellas e brispas). A ragón d'ista predileizión no ye guaire esclatera, pero si que ye conoixito d'o saber popular que istes animals, més que més, son predadors d'as abellas á sobent d'as unas domesticas, e establixen á penar d'es apicultors es suyos territorios de cazata á redol d'es arnals domesticos con prou frecuenzia.

Como no son inmunes contra d'o bereno d'es inseutos, es abellaruelos tienen una teunica unica ta rematar as suyas presas d'antis no las engorchen; agafando-las fuertament con o liergo pico per o torax u mesmo ra capeza, lis claban firmes trucazos contra d'a mesma branca á on son aposatos, e dica que no son seguros que l'inseuto ye bien muerto, no se'l minchan.

## [Editar] Enrastres externos

- Se beigan as imachens de Commons sobre os meropidos.
- Biquiespezies tien un articlo sopre Meropidae.
- (en) Abellaruelos
- (en) Abellaruelos d'o Parque Nazional Krueger de Sudafrica
- (en) Bideos de meropidos en o portal Internet Bird Collection

Retrieved from "http://an.wikipedia.org../../../m/e/r/Meropidae.html"

Categorías: Meropidae | Fauna d'Aragón

##### Views

- Articlo
- Descusión
- Current revision

##### Rechirar

##### Atras luengas

- Afrikaans
- Dansk
- Deutsch
- Ελληνικά
- English
- Esperanto
- Français
- Kiswahili
- Lietuvių
- Magyar
- Latina
- Nederlands
- 日本語
- Polski
- Português
- Русский
- Slovenščina
- Türkçe
- Українська
- 中文